section_heading: Period poslije Drugog svjetskog rata
paragraph_text: Tokom perioda nakon Drugog svjetskog rata je stalno radila šahovska škola i vršena stalna edukacija šahista članova Kluba. Glavni treneri su bili otac i sin Franjo i Zvonko Meštrović. To je dovelo do naglog napretka šaha u Sarajevu tako da je istovremeno 1978. godine seniorski, omladinski, pionirski prvak Jugoslavije bio iz šahovskog kluba „Sarajevo“. Iste godine iz Sarajeva su bili i ekipni i ženski prvak Jugoslavije. U 1980-tim godinama Klub je imao preko 400 aktivnih članova s 11 sekcija, a na čelu Predsjedništva bio je i današnji počasni predsjednik prof.dr. Enver Raljević. Posebna pažnja posvećivana je stručnom radu i školovanju mladih šahista. Poznata je nadaleko bila pionirska šahovska škola koju je vodio internacionalni majstor Zvonko Meštrović. Klub je osvajač prvenstva Bosne i Hercegovine čak 30 puta.